
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 142 

15 Μαρτίου 1995 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Ναυπά- 


κτου του Ν. Αιτωλ/νίας στο Ο.Τ. 370. 1 

Έγκριση πολεοδομικής μελέτης επέκτασης κοινότη¬ 
τας Μεσαίου Νομού Θεσσαλονίκης. 2 

Τροποποίηση ρυμοτομικού σχεδίου Λαμίας Ν. Φθιώτι¬ 
δας παρά την οδό Ησαΐα και Αριστοτέλους. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 469 (1) 

Τροποποίηση ρυμοτομικού σχεδίου πόλεως Ναυπάκτου 
του Ν. Αιτωλ/νίας στο Ο.Τ. 370. 

Ο ΠΕΡ/ΚΟΣ Δ/ΝΤΗΣ ΑΙΤΩΛ/ΝΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν, μεταγενέστερα με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκ- 


σαν και συμπληρώθηκαν με το Ν.Δ. 1018/71. 

4. την υπ’ αριθ. 315/94 απόφαση του Δημοτικού Συμ¬ 
βουλίου του Δήμου Ναυπάκτου. 

5. Τα τοπ/κά διαγράμματα του ιδιώτη, Μηχ/κού Δημ. 
Σαλούρου θεωρημένα από την τεχ/κή Υπηρεσία του Δή¬ 
μου. 

6. Την σύμφωνα γνωμοδότηση του Συμβουλίου ΧΟΠ 
του Νομού, όπως διατυπώθηκε στην 3/95 πράξη θέμα 
3ον. 

7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ 154/ 
Α') και το γεγονός ότι από τις διατάξεις αυτής της απόφα¬ 
σης δεν προκαλεΐται δαπάνη σε βάρος του Κοινοτικού 
ούτε του κρατικού προϋπολογισμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
πόλεως Ναυπάκτου του Ν. Αιτωλίας & στο Ο.Τ. 370 αυ¬ 
τού, χαρακτηρίζοντας τον δρόμο ως πεζόδρομο με πλάτος 
3.00 μ. όπως ακριβώς απεικονίζεται στο σύν/νο χρωματι¬ 
σμένο τοπ/κό το οποίο αποτελεί αναπόσπαστο μέρος αυ¬ 
τής της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως, η ισχύς της αρχίζει από την δημοσίευσή 
της. 

Μεσολόγγι, 25 Φεβρουάριου 1995 

Ο Περ/κος Διευθυντής 
ΚΥΡΙΑΖΗΣ ΒΕΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠ/ΠΜ/οικ/6675/271 (2) 

Έγκριση πολεοδομικής μελέτης επέκτασης κοινότητας 
Μεσαίου Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 1337/83 της 14.3.1983 (ΦΕΚ 
33Α ) και ειδικώτερα το άρθρο 38. 

2. Το από 20/30.8.85 (ΦΕΚ 414Δ ) Π.Δ. περί «πολεο- 
δόμισης και επέκτασης οικισμών της χώρας μέχρι 2.000 
κατοίκους και τροποποίησής του από 24.4.85 Π.Δ/τος 
(ΦΕΚ181Δ). 

3. Τις διατάξεις του Ν.Δ/τος της 17.7.1923 (ΦΕΚ 
228Α’) «περί σχεδίων πόλεων κ.λπ.» όπως συμπληρώθη¬ 
καν μεταγενέστερα και ειδικότερα τα άρθρα 1,2,3,4 και 
9 αυτού. 

4. Τις διατάξεις του Π.Δ. 24/4/3.5.85 (ΦΕΚ 181 Δ') περί 
τρόπου καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμό όρων 
και περιορισμών δόμησής τους. 

5. Την με αρ. 193/86/16.2.87 απόφαση Νομάρχη Θεσ¬ 
σαλονίκης και την τροποποίησή της με αρ. 3910/25.9.87 
που αφορά στην ένταξη σε κατηγορία και καθορισμό 
ορίων του οικισμού Μεσαίου της κοινότητας Μεσαίου Νο¬ 
μού Θεσσαλονίκης με καθορισμό όρων και περιορισμών 
δόμησης. 

6. Τις διατάξεις του Ν. 1577/85 «Γενικός Οικοδομικός 
Κανονισμός ΦΕΚ 210Α'. 

7. Το γεγονός ότι από τις κανονισμού χαρακτήρα διατά¬ 
ξεις αυτής της απόφασης δεν προκαλείται δαπάνη σε βά¬ 
ρος του προϋπολογισμού του οικείου Ο.Τ.Α. 

Την αρ. 42/1994 απόφαση του Κοινοτικού Συμβουλίου 
Μεσαίου την αρ. 1116/94 (συνεδρία 45η/20.12.1994) 
πράξη του Συμβουλίου Χ.Ο.Π. Ν. Θεσσαλονίκης, μετά την 
από 16.12.94 εισήγηση του Τ.Π.Μ., αποφασίζουμε: 

Αρθρο 1 ο 

Εγκρίνεται το Πολεοδομικό σχέδιο επέκτασης του οικι¬ 
σμού Μεσαίου με: 

α. Την δημιουργία συνολικά είκοσι τριών (23) οικοδομι¬ 
κών τετραγώνων στις δύο περιοχές επέκτασης, από τα 
οποία δεκαεπτά (17) προορίζονται για κατοικία, ένα (1) για 
χώρο υπαίθριου θεάτρου, πέντε (5) για ελεύθερους χώ¬ 
ρους - πράσινο και έντεκα (11) επί πλέον λωρίδων και νη¬ 
σίδων κοινοχρήστου χώρου που για πρακτικούς λόγους 
αριθμοϋνται σαν οικοδομικά τετράγωνα ώστε τυπικά ο συ¬ 
νολικός αριθμός των προτεινομένων οικοδομικών τετρα¬ 
γώνων είναι τριάντα τέσσερα (34). 

β. Τον καθορισμό δικτύου οδών και πεζοδρόμων, όπως 
όλα τα παραπάνω φαίνονται στα σχετικά δύο (2) πρωτό¬ 
τυπα διαγράμματα κλ. 1:1000 θεωρημένα από τον Δ/ντή 
της Δ/νσης Πολεοδομίας Θεσσαλονίκης, σύμφωνα με 
γνωμοδότηση ΣΧΟΠ και που αντίτυπά τους δημοσιεύονται 
με την απόφαση αυτή. 


Άρθρο 2ο 

Εγκρίνεται ο Πολεοδομικός κανονισμός της περιοχής 
επέκτασης του οικισμού Μεσαίλου όπως διατυπώνεται 
στη συνέχεια: 

α. Τήρηση προκηπίου στα πρόσωπα των οικοδομικών 
τετραγώνων που προορίζονται για κατοικία πλάτους 3,0 ή 
5,0 μ. 

β. Εφαρμογή χρήσεων γενικής κατοικίας (Π.Δ. 23.2/ 
6.3.87/ΦΕΚ 166Δ') με επί πλέον δυνατότητα κατασκευής 
αγροτικών αποθηκών και κτιρίων οικόσιτης κτηνοτροφίας 
(περιορισμένης στα νόμιμα όρια). 

γ. Καθορισμός όρων δόμησης ως εξής: 

γΐ. Αρτιότητα οικοπέδων: ελάχιστο πρόσωπο 12,0 μ 
ελάχιστο εμβαδόν 500,0 μ 2 . 

γ2. Συντελεστής δόμησης: 

- για τα πρώτα 500 μ 2 επιφάνειας οικοπέδου ο συντε¬ 
λεστής δόμησης ορίζεται σε 0,6. 

- για την υπόλοιπη επιφάνεια του οικοπέδου ο συντελε¬ 
στής δόμησης ορίζεται σε 0,4. 

γ3. Μέγιστο επιτρεπόμενο ποσοστό κάλυψης 70% της 
επιφάνειας του οικοπέδου. 

γ4. Το μέγιστο ύψος των κτιρίων ορίζεται σε 7,50 μ με 
υποχρεωτική κατασκευή στέγης ανώτατου ύψους 2,0 μ 
και μέγιστη κλίση 30%. 

γ5. Επιβάλλονται οι ακόλουθοι ειδικοί όροι και περιορι¬ 
σμοί: 

-Τρόπος κάλυψης στέγης κεραμίδι κόκκινου χρώμα¬ 
τος. 

- Υποχρεωτική ενσωμάτωση στις επιφάνειες της στέ¬ 
γης τυχόν ηλικάων συλλεκτών. 

- ΟΙ εξώστες να μην καταλαμβάνουν όλο το μήκος της 
όψης και η επιστέγασή τους να γίνεται με κατάλληλη δια¬ 
μόρφωση της στέγης. 

- Τα ανοίγματα στις όψεις να μην υπερβαίνουν το 30%. 

- Κυρίαρχα χρώματα στις όψεις: λευκό, ώχρα, όμπρα, 
μπέζ, γκρίζο. 

- Οι περιφράξεις να διαμορφώνονται σύμφωνα με τις 
σχετικές γενικές διατάξεις του Γ.Ο.Κ. 

- Για τυχόν παρεκκλίσεις από τα παραπάνω θα πρέπει 
οι μελέτες να εγκρίνονται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

γ6. Για όλα τα υπόλοιπα να ισχύουν οι διατάξεις του εκά- 
στοτε ισχΰοντος Γενικού Οικοδομικού Κανονισμού 
(Γ.Ο.Κ.) και του κτηριοδομικού κανονισμού. 

Άρθρο 3ο 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα δύο (2) διαγράμματα που τη συ¬ 
νοδεύουν και ισχύει από τη δημοσίευση. 

Θεσσαλονίκη, 17 Φεβρουάριου 1995 

Ο Περιφ. Διευθυντής 
ΧΡ. ΓΚΟΣΛΙΟΠΟΥΛΟΣ 



ΗΜΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ.729 (3) 

Τροποποίηση ρυμοτομικού σχεδίου Λαμίας Ν. Φθιώτιδας 

παρά την οδό Ησαΐα και Αριστοτέλους. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Την αριθμ 62616/2657/18.9.85/ΦΕΚ 702 Β' 1985) 
κοινή απόφαση Υπουργών «περί αρμοδιότητας Νομαρχών 
κ.λπ.». · 

5. Το αριθμ. 183/1986 Π.Δ. (ΦΕΚ 70 Α ) 5.6.1986) αρ¬ 
μοδιότητες Νομαρχών κ.λπ. 

6. Τις αριθμ. 282/12.10.92 και 333/10.11.93 αποφά¬ 
σεις του Δ.Σ. Δήμου Λαμιέων. 

7. Την αριθμ. ΤΠ 395/23.1.95 εισήγηση του Τμήματος 
Πολ/μίας και Πολ/κών Εφαρμογών στο Συμβούλιο ΧΟΠ Ν. 


Φθ/δας. 

8. Την αριθμ. 7/3.2.95 (πρακτ. 2/95 θέμα 2ον) γνωμο¬ 
δότηση του ΣΧΟΠ Ν. Φθιώτιδας. 

9. Το αριθμ. 27121/19.9.94 έγγραφο του Δήμου Λα¬ 
μιέων σχετικά με κάλυψη δαπάνης (εγκύκλιος 1/1992 
Υπουργικού Συμβουλίου), αποφασίζουμε: 

Εγκρίνουμε την τροποποίηση του ρυμοτομικού σχεδίου 
Λαμίας παρά την οδό Ησαϊα και Αριστοτέλους και συγκε¬ 
κριμένα την επιβολή πρασιάς μπροστά στην ιδιοκτησία 
Σωτηρίας Σφακιανάκη όπως έχει σημειωθεί στα διαγράμ¬ 
ματα χωρίς η εν λόγω τροποποίηση να δημιουργεί προβλή¬ 
ματα στην κυκλοφορία. 

Κάλυψη Δαπάνης: Από τις διατάξεις της κανονιστικής 
πράξης του Νομάρχη προκαλείται δαπάνη σε βάρος του 
προϋπολογισμού του Δήμου Λαμίας το ύψος της οποίας 
δεν δύναται να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Φεβρουάριου 1995 

Ο Περ/κος Διευθυντής 
ΓΕΩΡΓΙΟΣ ΜΠΡΕΓΙΑΝΝΗΣ 

